Diari Oficial de la Generalitat Valenciana


Sumari del DOGV 8705, del 26-12-2019 (2019/12380)

Extracte de la Resolució de 5 de desembre de 2019, del Vicerectorat d'Ocupació i Programes Formatius de la Universitat de València, per la qual es convoquen i publiquen les bases de la convocatòria de selecció d'estudiants de grau, màster i doctorat oficial de la Universitat de València per a participar en el Programa internacional de motivació empresarial de la Universitat de València i la Càtedra de cultura empresarial de la Fundació universitat-empresa ADEIT. [2019/12658]
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8705

Data del DOGV
:   26-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/12266


Data del document
:   05-12-2019

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 5 de desembre de 2019, del Vicerectorat d'Ocupació i Programes Formatius de la Universitat de València, per la qual es convoquen i publiquen les bases de la convocatòria de selecció d'estudiants de grau, màster i doctorat oficial de la Universitat de València per a participar en el Programa internacional de motivació empresarial [PIMe3UV] de la Universitat de València i la Càtedra de cultura empresarial de la Fundació universitat-empresa ADEIT. [2019/12204]  
BDNS (identif.): 488120.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions http://www.pap.minhap.gob.es/bdnstrans:  
  
Primer. Beneficiaris  
Podrà presentar-se a la convocatòria per a participar en el Programa internacional de motivació empresarial l'estudiantat matriculat en el curs 2019/2020, en titulacions oficials de grau, màster o doctorat de la Universitat de València, que acredite nivell d'anglés mínim B2 segons el Marc Europeu Comú de Referència per als Idiomes: aprenentatge, ensenyament, avaluació (MCER).  
  
Segon. Objecte  
La vicerectora d'Ocupació i Programes Formatius convoca i organitza, juntament amb la Càtedra de Cultura Empresarial de la Universitat de València, el Programa internacional de motivació empresarial (PIMe3UV), per a possibilitar la captació de talent universitari, proporcionar formació en innovació i desenvolupar projectes innovadors que contribuïsquen a despertar l'esperit d'empresa i a millorar les opcions d'ocupabilitat de l'estudiantat de la Universitat de València.  
  
Tercer. Bases reguladores  
https://www.uv.es/uvempren/Bases\_def\_val.pdf  
  
Quart. Quantia  
Es concediran 12 ajudes per a la realització d'una estada que permeta la participació de les persones beneficiàries al campus de l'European Innovation Academy, que tindrà lloc a Cascais (Portugal), de l'11 de juliol al 2 d'agost de 2020, organitzat per l'European Innovation Academy (EIA) http://www.inacademy.eu. Aquestes 12 ajudes, valorades en 24.768,00 euros en total, inclouran els costos d'inscripció i d'allotjament.  
  
Cinqué. Termini de presentació de sol·licituds  
El termini de presentació de sol·licituds començarà l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tancarà el 31 de gener de 2020.  
  
València, 5 de desembre de 2019.- La vicerectora d'Ocupació i Programes Formatius (p. d. de la rectora, DOGV 27.06.2019): M.ª Adela Valero Aleixandre.